ddrg/super_eurlex huggingface dataset:
Sklep Sveta

z dne 25. junija 2002

o sklenitvi Kartagenskega protokola o biološki varnosti v imenu Evropske skupnosti

(2002/628/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) Pogodbe v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) V skladu s členom 174 Pogodbe je spodbujanje ukrepov na mednarodni ravni za reševanje regionalnih ali svetovnih okoljskih problemov, vključno z ohranjanjem in trajnostno uporabo biološke raznovrstnosti, eden od ciljev okoljske politike Evropske skupnosti.

(2) S Sklepom 93/626/EGS [3] je Evropska skupnost v okviru Okoljskega programa Združenih narodov sklenila Konvencijo o biološki raznovrstnosti.

(3) Svet je leta 1995 pooblastil Komisijo, da se v imenu Skupnosti udeleži pogajanj o Protokolu o biološki varnosti v skladu s členom 19(3) Konvencije o biološki raznovrstnosti. Komisija se je skupaj z državami članicami udeležila teh pogajanj.

(4) Kartagenski protokol o biološki varnosti je bil sprejet v Montrealu 29. januarja 2000.

(5) Protokol daje okvir, ki temelji na previdnostnem načelu, za varen prenos živih spremenjenih organizmov, dobljenih z moderno biotehnologijo, ki lahko ima škodljive vplive na ohranjanje in trajnostno uporabo biološke raznovrstnosti, za ravnanje z njimi in za njihovo uporabo, pri čemer upošteva tudi tveganja za zdravje ljudi in se posebej osredotoča na čezmejno gibanje.

(6) Protokol so Evropska skupnost in štirinajst držav članic podpisale na petem zasedanju pogodbenic Konvencije o biološki raznovrstnosti 24. maja 2000 v Nairobiju. Luksemburg je Protokol podpisal 11. julija 2000.

(7) Po členu 34 Konvencije o biološki raznovrstnosti je za vsak protokol k tej konvenciji potrebna ratifikacija, sprejetje ali potrditev držav in organizacij za regionalno gospodarsko povezovanje.

(8) Kartagenski protokol o biološki varnosti prispeva k uresničevanju ciljev okoljske politike Skupnosti. Zato je primerno, da se ta protokol čim prej sklene v imenu Skupnosti –

SKLENIL NASLEDNJE:

Člen 1

Kartagenski protokol o biološki varnosti h Konvenciji o biološki raznovrstnosti se s tem odobri v imenu Evropske skupnosti.

Besedilo Protokola je v Prilogi A k temu sklepu.

Člen 2

1. Predsednik Sveta je pooblaščen, da imenuje osebo ali osebe, pooblaščene za deponiranje listine o odobritvi v imenu Evropske skupnosti v skladu s členoma 34 in 41 Konvencije o biološki raznovrstnosti pri Generalnem sekretarju Združenih narodov.

2. Predsednik Sveta je s tem pooblaščen, da imenuje osebo ali osebe, pooblaščene za deponiranje izjave o pristojnosti, predvidene v Prilogi B k temu sklepu, v imenu Evropske skupnosti v skladu s členom 34(3) Konvencije o biološki raznovrstnosti.

V Luxembourgu, 25. junija 2002

Za Svet

Predsednik

J. Matas i Palou

[1] UL C 181 E, 30.7.2002, str. 258.

[2] Mnenje z dne 11. junija 2002 (še ni objavljeno v Uradnem listu).

[3] UL L 309, 13.12.1993, str. 1.

--------------------------------------------------
Odločba Sveta

z dne 18. junija 2002

o spremembi Odločbe 97/788/ES glede roka veljavnosti

(2002/580/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/457/EGS z dne 29. septembra 1970 o skupnem seznamu sort poljščin [1] in zlasti člena 21(1)(b) Direktive,

ob upoštevanju Direktive Sveta 70/458/EGS z dne 29. septembra 1970 o trženju semena zelenjadnic [2] in zlasti člena 32(1)(b) Direktive,

ob upoštevanju predloga Komisije,

ob upoštevanju naslednjega:

(1) Odločba Komisije 97/788/ES z dne 17. novembra 1997 o enakovrednosti nadzora nad postopki vzdrževanja sort, ki se izvajajo v tretjih državah [3], je določila, da uradni nadzor nad postopki za vzdrževanje sort, ki se izvajajo v nekaterih tretjih državah, daje enaka jamstva kot tisti, ki se opravlja v državah članicah. Navedena odločba je potekla za nekatere tretje države 30. junija 1999, za druge tretje države pa bo potekla 30. junija 2002.

(2) Videti je, da nadzor, ki se opravlja v tretjih državah v skladu z Odločbo 97/788/ES, še naprej daje enaka jamstva, kakor tisti, ki ga opravljajo države članice.

(3) Odločbo 97/788/ES je treba zato ustrezno spremeniti –

SPREJEL NASLEDNJO ODLOČBO:

Člen 1

Člen 3 Odločbe 97/788/ES se nadomesti z:

"Člen 3

Ta odločba se uporablja od 1. julija 1997 do 30. junija 1999 in od 18. junija 2002 do 30. junija 2005 za Republiko Korejo in Zvezno republiko Jugoslavijo ter od 1. julija 1997 do 30. junija 2005 za druge tretje države, navedene v Prilogi."

Člen 2

Ta odločba je naslovljena na države članice.

V Luxembourgu, 18. junija 2002

Za Svet

Predsednik

F. Álvarez-Cascos Fernández

[1] UL L 225, 12.10.1970, str. 1. Direktiva, kakor je bila nazadnje spremenjena z Direktivo Komisije 2002/8/ES (UL L 37, 7.2.2002, str.7).

[2] UL L 225, 12.10.1970, str. 7. Direktiva, kakor je bila nazadnje spremenjena z Direktivo 2002/8/ES.

[3] UL L 322, 25.11.1997, str. 39.

--------------------------------------------------
Odločba Komisije

z dne 8. aprila 2002

o spremembi Odločbe 2001/574/ES o skupnem sredstvu za davčno označevanje plinskega olja in kerozina

(notificirano pod dokumentarno številko K(2002) 1244)

(2002/269/EC)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/60/ES z 27. novembra 1995 o davčnem označevanju plinskega olja in kerozina [1] in zlasti člena 2(2) Direktive,

ob upoštevanju naslednjega:

(1) V Odločbi Komisije 2001/574/ES [2] je bil izdelek z znanstvenim imenom N-etil-N-[2-(1-izobutoksietoksi)etil]-4-(fenilazo)anilin (Solvent Yellow 124) določen kot sredstvo za skupno davčno označevanje plinskega olja in kerozina. V prilogi k navedeni direktivi je bilo sredstvo za označevanje opredeljeno s trgovskim imenom, znanstvenim imenom in identifikacijo po Colour Index. Ker pa uporaba trgovskega imena za jasno opredelitev sredstva za označevanje ni potrebna, se navedba le-tega črta.

(2) Zaradi jasnosti je treba prilogo k Odločbi 2001/574/ES nadomestiti.

(3) Ukrep, predviden s to odločbo, je v skladu z mnenjem Odbora za trošarine –

SPREJELA NASLEDNJO ODLOČBO:

Člen 1

PRILOGA

1. Znanstveno ime:

N-etil-N-[2-(1-izobutoksietoksi)etil]-4-(fenilazo)anilin

2. Identifikacija po Colour Index: Solvent Yellow 124.

Člen 2

V Ta odločba je naslovljena na države članice.

Bruslju, 8. aprila 2002

Za Komisijo

Frederik Bolkestein

Član Komisije

[1] UL L 291, 6.12.1995, str. 46.

[2] UL L 203, 28.7.2001, str. 20.

--------------------------------------------------
Sklep Sveta

z dne 26. junija 2001

o pristopu Evropske skupnosti k Uredbi 109 Gospodarske komisije Združenih narodov za Evropo o homologaciji proizvodnje protektiranih pnevmatik za gospodarska vozila in njihove priklopnike

(2001/507/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za vozila s kolesi, opremo in dele, ki se lahko pritrdijo in/ali uporabijo na vozilih s kolesi, ter o pogojih za vzajemno priznavanje homologacij, podeljenih na podlagi teh predpisov [1] ("revidirani sporazum iz leta 1958"), ter zlasti člena 3(3) in druge alinee člena 4(2) Sklepa,

ob upoštevanju predloga Komisije [2],

ob upoštevanju privolitve Evropskega parlamenta [3],

ob upoštevanju naslednjega:

(1) Cilj enotnih določb Uredbe 109 Gospodarske komisije Združenih narodov za Evropo o homologaciji proizvodnje protektiranih pnevmatik za gospodarska vozila in njihove priklopnike je odprava tehničnih ovir za trgovino z motornimi vozili med pogodbenicami v zvezi s protektiranimi pnevmatikami ter hkrati zagotovitev visoke ravni varnosti in varstva okolja.

(2) Uredba 109 je bila pogodbenicam uradno sporočena in je za vse pogodbenice, ki do datuma ali datumov, določenih v njej, niso predložile uradnega obvestila o svojem nesoglasju, začela veljati kot Priloga k revidiranemu sporazumu iz leta 1958.

(3) Da bi gospodarski subjekti lahko pravočasno sprejeli ustrezne ukrepe za upoštevanje določb Uredbe 109, s čimer bi preprečili motnje na trgu s protektiranimi pnevmatikami, zlasti zaradi datumov začetka veljavnosti, ki se med državami članicami lahko razlikujejo, bo enotna uporaba te uredbe v celotni Skupnosti pozneje urejena z direktivo Skupnosti. Vendar pa Uredba 109 ne bo vključena v sistem homologacije motornih vozil in njihovih priklopnikov –

SKLENIL:

Edini člen

Evropska skupnost pristopi k Uredbi 109 Gospodarske komisije Združenih narodov za Evropo o homologaciji proizvodnje protektiranih pnevmatik za gospodarska vozila in njihove priklopnike.

Besedilo Uredbe je priloženo k temu sklepu [4].

V Luxembourgu, 26. junija 2001

Za Svet

Predsednik

T. Östros

[1] UL L 346, 17.12.1997, str. 78.

[2] UL L 212 E, 25.7.2000, str. 79.

[3] Mnenje, dano 15. maja 2001 (še ni objavljeno v Uradnem listu).

[4] Ta uredba bo objavljena v prihodnjem Uradnem listu.

--------------------------------------------------
Odločba Komisije

z dne 23. novembra 2001

o spremembi Odločbe 97/569/ES o sestavi začasnih seznamov obratov v tretjih državah, iz katerih države članice dovolijo uvoz mesnih proizvodov

(notificirano pod dokumentarno številko K(2001) 3701)

(Besedilo velja za EGP)

(2001/826/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/EGS z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo Sveta 2001/4/ES [2], in zlasti člena 2(1) Odločbe,

ob upoštevanju naslednjega:

(1) Odločba Komisije 97/222/ES [3] določa seznam tretjih držav, iz katerih države članice dovolijo uvoz mesnih proizvodov.

(2) Za države na navedenem seznamu so zahteve z zvezi z zdravjem živali in veterinarskimi spričevali za uvoz mesnih proizvodov določene v Odločbi Komisije 97/221/ES [4].

(3) Začasni seznami obratov v tretjih državah, iz katerih države članice dovolijo uvoz mesnih proizvodov, pripravljenih iz mesa goveda, prašičev, kopitarjev in ovc ter koz, so določeni z Odločbo Komisije 97/365/ES [5].

(4) Komisija je opravila inšpekcijski pregled mesnopredelovalnih obratov v Litvi in predlagala odobritev nekaterih obratov, iz katerih lahko države članice uvažajo mesne proizvode v Skupnost, če je pristojni organ Litve poslal določena jamstva.

(5) Komisija je od Litve prejela seznam mesnopredelovalnih obratov z zagotovili, da v celoti izpolnjujejo ustrezne zdravstvene zahteve Skupnosti in da bodo v primeru, če obrat ne bi izpolnjeval teh zahtev, njegove izvozne dejavnosti v Evropsko skupnost začasno ustavljene.

(6) Začasni seznam obratov, ki proizvajajo mesne proizvode, se lahko tako sestavi za Litvo.

(7) Ukrepi iz te odločbe so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/365/ES.

Člen 2

Ta odločba je naslovljena na države članice.

V Bruslju, 23. novembra 2001

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 89, 4.4.1997, str. 39.

[4] UL L 89, 4.4.1997, str. 32.

[5] UL L 154, 12.6.1997, str. 41.

--------------------------------------------------

PRILOGA

LITVA

1 | 2 | 3 | 4 | 5 |

55-03 | 1.1. JSC "SKINJA" | Vezaiciai/Klaipeda | | 6 |

88-24 | JSC "VILKE" | Silgaliai/Taurage | | 6 |

61-01 | JSC "MAZEIKIU MESINE" | Mazeikiai/Telsiai | | 6 |

--------------------------------------------------
Odločba Komisije

z dne 12. februarja 2001

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(notificirano pod dokumentarno številko K(2001) 347)

(Besedilo velja za EGP)

(2001/144/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 19(ii) Direktive,

ob upoštevanju naslednjega:

(1) V skladu z Odločbo Komisije 93/195/EGS [2], kakor je bila nazadnje spremenjena z Odločbo 2000/754/ES [3], je ponovni uvoz registriranih konjev za konjske dirke, tekmovanja in kulturne prireditve po začasnem izvozu omejen na konje, ki so se v tretji državi zadrževali manj kot 30 dni.

(2) Da bi konji s poreklom iz Skupnosti lažje sodelovali na United Arab Emirates Endurance World Cup, bi bilo treba navedeno obdobje podaljšati na manj kot 60 dni.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 93/195/EGS se spremeni:

1. Sedma alinea se doda členu 1:

"— so sodelovali na United Arab Emirates Endurance World Cup in izpolnjujejo zahteve, določene v veterinarskem spričevalu v skladu z vzorcem, določenim v Prilogi VII k tej odločbi."

2. Priloga k tej odločbi se doda kot Priloga VII.

Člen 3

Ta odločba je naslovljena na države članice.

V Bruslju, 12. februarja 2001

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 1.

[3] UL L 303, 2.12.2000, str. 34.

--------------------------------------------------

PRILOGA

„PRILOGA VII

+++++ TIFF +++++

--------------------------------------------------
Sklep Komisije

z dne 28. septembra 2001

o sklenitvi dveh sporazumov o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije

(objavljeno pod dokumentarno številko K(2001) 2901)

(2001/762/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, zlasti njenega člena101(2),

ob upoštevanju odobritve Sveta [1],

ker:

je potrebno skleniti sporazuma o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije,

SKLENILA:

Edini člen

S tem se v imenu Evropske skupnosti za atomsko energijo skleneta sporazuma o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije.

V Bruslju, 28. septembra 2001

Za Komisijo

Pascal Lamy

Član Komisije

[1] UL L 287, 31.10.2001, str. 21.

--------------------------------------------------
Sklep Komisije

z dne 21. marca 2001

o sklenitvi Sporazuma o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike

(notificirano pod dokumentarno številko K(2001) 735)

(2001/412/Euratom)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Sklepa Sveta 2001/411/Euratom z dne 8. marca 2001 o odobritvi Komisiji, da sklene Sporazum o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike [1],

ob upoštevanju naslednjega:

(1) Svet je 22. decembra 1998 sprejel Sklep o Petem okvirnem programu Evropske skupnosti za atomsko energijo za področje raziskav in usposabljanja (1998-2002) [2], ki kot ključno dejavnost obsega nadzorovano termonuklearno fuzijo,

(2) Svet je s svojim sklepom z dne 25. januarja 1999 [3] sprejel program raziskav in usposabljanja na področju jedrske energije (Euratom) za obdobje od 1998 do 2002 –

SKLENILA:

Člen 1

S tem se v imenu Evropske skupnosti za atomsko energijo sklepa Sporazum o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike.

Besedilo Sporazuma je priloženo temu sklepu.

Člen 2

Ta sklep pooblašča člana Komisije, pristojnega za raziskave, ali njegovega imenovanega zastopnika, da podpiše Sporazum v imenu Evropske skupnosti za atomsko energijo.

V Bruslju, 21. marca 2001

Za Komisijo

Philippe Busquin

Član Komisije

[1] UL L 148, 1.6.2001, str. 78.

[2] UL L 26, 1.2.1999, str. 34.

[3] UL L 64, 12.3.1999, str. 142.

--------------------------------------------------
Sklep Sveta

z dne 15. marca 2001

o sklenitvi Sporazuma med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil vložene v državi članici, na Islandiji ali na Norveškem

(2001/258/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 63(1) v povezavi z drugim stavkom prvega pododstavka člena 300(2) in prvega pododstavka člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Komisija je v imenu Evropske skupnosti sklenila Sporazum med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, ki je bila vložena v državi članici (v nadaljnjem besedilu "Sporazum").

(2) Sporazum je bil s strani Evropske skupnosti podpisan 19. januarja 2001 v skladu s Sklepom Sveta 19. januarja 2001, s pridržkom možne sklenitve na poznejši dan.

(3) Sporazum je treba potrditi.

(4) Predvideti je treba tudi ureditev za izvajanje nekaterih določb Sporazuma.

(5) Sporazum vzpostavlja skupni odbor s pooblastili za odločanje na nekaterih področjih, zato je treba podrobno določiti, kdo zastopa Skupnost v tem odboru.

(6) Nadalje je treba predvideti postopek, ki določa, kako se sprejme stališče Skupnosti.

(7) Združeno kraljestvo in Irska sta, skladno s členom 3 Protokola o stališču Združenega kraljestva in Irske, ki je priložen k Pogodbi o Evropski uniji in k Pogodbi o ustanovitvi Evropske skupnosti, sporočili svojo željo, da bi sodelovali pri sprejetju in izvajanju tega sklepa.

(8) Danska v skladu s členoma 1 in 2 Protokola o stališču Danske, ki je priložen k omenjenima Pogodbama, ne sodeluje pri sprejetju tega sklepa, zato je ne zavezuje ter ji ga ni treba izvajati –

SKLENIL:

Člen 1

Sporazum med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil vložene v državi članici, na Islandiji ali na Norveškem, se odobri v imenu Skupnosti.

Besedilo Sporazuma je priloženo k temu sklepu.

Člen 2

Predsednik Sveta je pooblaščen za določitev osebe, pooblaščene, da v imenu Evropske skupnosti deponira listino o odobritvi, predvideno v členu 14 Sporazuma, s čimer se izrazi soglasje Skupnosti s tako zavezo.

Člen 3

Komisija predstavlja Skupnost v skupnem odboru, ustanovljenem na podlagi člena 3 Sporazuma.

Člen 4

1. Stališče Skupnosti v skupnem odboru glede sprejetja njegovega poslovnika sprejme, kakor zahteva člen 3(2) Sporazuma, Komisija po posvetovanju posebnega odbora, ki ga določi Svet.

2. Za vse ostale sklepe skupnega odbora sprejema stališča Skupnosti Svet s kvalificirano večino na predlog Komisije.

Člen 5

Ta sklep se objavi v Uradnem listu Evropskih skupnosti.

V Bruslju, 15. marca 2001

Za Svet

Predsednik

M-I. Klingvall

[1] Predlog z dne 31. januarja 2001 (še ni bil objavljen v Uradnem listu).

[2] Mnenje, podano dne 14. februarja 2000 (še ni bilo objavljeno v Uradnem listu).

--------------------------------------------------
Sklep Sveta

z dne 5. decembra 2000

o odobritvi Sporazuma v obliki izmenjave pisem med Skupnostjo in vsako od držav EFTA, ki dodeljuje tarifne preferenciale po splošnem sistemu preferencialov (Norveška in Švica), o zagotavljanju, da se blago, ki vsebuje sestavine s poreklom iz Norveške ali Švice ob prihodu na carinsko območje Skupnosti obravnava kot blago, ki vsebuje sestavine s poreklom iz Skupnosti (vzajemni sporazum)

(2001/101/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju člena 66(4) in (5) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [1],

ob upoštevanju naslednjega:

(1) Zaradi zagotavljanja, da carinski organi Skupnosti, Švice in Norveške izdajo nadomestna potrdila o poreklu Obrazec A, da bi olajšali zlasti gibanje blaga, ki ima poreklo iz držav v razvoju, ki so upravičene do splošnih preferencialov, dodeljenih s strani Evropske skupnosti, Švice in Norveške, je treba skleniti sporazum med Skupnostjo, Švico in Norveško, po katerem bi te svoje sestavine medsebojno priznavale kot s poreklom iz zadevnih držav v razvoju po pravilih dvostranske kumulacije porekla.

(2) Potem, ko je Svet dne 29. marca 1996 Komisiji dodelil mandat, so potekala pogajanja med Evropsko skupnostjo, Švico in Norveško, ki so pripeljala do sporazuma v obliki izmenjave pisem, katerega odobritev je v interesu Skupnosti –

SKLENIL:

Člen 1

V imenu Skupnosti se odobri Sporazum v obliki izmenjave pisem med Skupnostjo in vsako od držav EFTA, ki dodeljuje tarifne preferenciale po splošnem sistemu preferencialov (Norveška in Švica), o zagotavljanju, da se blago, ki vsebuje sestavine s poreklom iz Norveške ali Švice ob prihodu na carinsko območje Skupnosti obravnava kot blago, ki vsebuje sestavine s poreklom iz Skupnosti (vzajemni sporazum).

Besedilo sporazuma v obliki izmenjave pisem je priloženo temu sklepu.

Člen 2

Predsednik Sveta je pooblaščen, da imenuje osebo(-e), ki je(so) pooblaščena(-e) za podpis sporazuma v obliki izmenjave pisem, ki zavezuje Skupnost.

Člen 3

Predsednik Sveta v imenu Skupnosti da uradno obvestilo, predvideno v Sporazumu v obliki izmenjave pisem.

V Bruslju, 5. decembra 2000

Za Svet

Predsednik

C. Pierret

[1] UL L 253, 11.10.1993, str. 1. Uredba, kakor je nazadnje spremenjena z Uredbo (ES) št. 1602/2000 (UL L 188, 26.7.2000, str. 1).

--------------------------------------------------